दूर रहकर भी दिल से दिल का जुड़ाव हो सकता है
जिंदगी मीठी प्यास है, अपने-अपने ढंग से सब बुझाते हैं। माता-पिता की प्यास अपने बच्चों को देखकर ही तृप्ति में बदल जाती है। आजकल ज्यादातर माता-पिता इस बात से परेशान हैं कि बच्चे दूर चले गए और जाकर हमें भूल गए। Pt. Vijayshankar Mehta's column - Heart to heart connection can happen even at a distance
जिंदगी मीठी प्यास है, अपने-अपने ढंग से सब बुझाते हैं। माता-पिता की प्यास अपने बच्चों को देखकर ही तृप्ति में बदल जाती है। आजकल ज्यादातर माता-पिता इस बात से परेशान हैं कि बच्चे दूर चले गए और जाकर हमें भूल गए। विस्मृति के शूल से आजकल अधिकांश मातृत्व-पितृत्व आहत है। माता-पिता चाहते हैं, बच्चे उन्हें याद तो रखें। बच्चे भी भूलना नहीं चाहते, लेकिन जीवनशैली ऐसी बन गई कि चाहकर भी चाहा हुआ नहीं होगा। घरों में माता-पिता और बच्चे एक प्रयोग करें।
योग विज्ञान के अनुसार स्मृति केवल मस्तिष्क में ही नहीं, नेत्रों में भी बसती है। सामान्य बातचीत के समय माता-पिता और बच्चे एक-दूसरे की आंख में आंख डालकर बातचीत अवश्य किया करें। बच्चे यदि माता-पिता से दूर हों तो आंखें बंदकर आज्ञाचक्र में भीतर से देखें। दोनों भौहों के बीच स्थित आज्ञाचक्र पर माता-पिता की छवि देखें। स्कंद पुराण के अनुसार आंखों में श्वेत भाग पिता और काला भागा माता का माना गया है। यह प्रयोग शरीर से निकलने वाली तरंगों को प्रभावित करेगा और भावनात्मक रूप से एक-दूसरे से जुड़ने में मदद करेगा। वरना जिंदगी भर यह कहते हुए वक्त गुजर जाएगा कि कोई पटवारी ऐसा मिले जो एक के दिल का पट्‌टा दूसरे के नाम कर दे। ये दिल से दिल का जुड़ाव दूर रहकर भी आप स्वयं कर सकते हैं।